‘ઊતરડ’નો ઊ ખાલી દેશી હિસાબમાં જોયો જ છે. ક્યારેય કોઈએ સાંભળ્યો નથી.ઊતરડના ચિત્રમાં એક પર એક ઘડા મુકીને લાંબુ ચિત્ર આપ્યું છે તેથી તે દીર્ઘ કહેવતો હશે! આપણને તો ઉ તથા ઊ બંને સરખાં જ છે. ‘સુતા’ અને ‘સૂતાં’ એ બંને બોલવામાં સરખા જ વળી.પણ અંગ્રેજો તો બે જુદા સ્પેલિંગ વાળા શબ્દનો ઉચ્ચાર એક જેવો કરે.એક ‘ફૂલ’ કરતાં બીજા ‘ફૂલ’ ને ગળું તાણીને બોલે.આપણી બારાખડીમાં બે ‘ઈ’ ખરા પણ તે તો ગુજરાતીનાં પ્રશ્નપત્રમાં તેનો તફાવત પૂછવા કામ લાગે તેથી.બાકી ‘દિન’અને ‘દીન’ તથા ‘પાણી’ અને ‘પાણિ’ આપણા માટે સરખાં નહિ? વ્યવહારમાં ગમે તેમ કે ગમ્મે તેમ બોલો કોઈ ફરક ન પડે. પણ આ અંગ્રેજો બહુ ચોખલિયા. ‘CHEAT’ અને ‘CHIT’ માં લાંબાટૂંકા ઈ બોલે.બહુ ચોખલિયા, ભૈસાબ!